# **Výzva na predkladanie ponúk**

na predloženie cenovej ponuky na práce **„Likvidácia nelegálnej skládky – Obec Kravany“** v rámci  prieskumu trhu podľa § 117 zákona č. 314/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**1. Identifikácia verejného obstarávateľa:**

Obchodné meno: Obec Kravany

Sídlo: Potočná 1/6, 076 61 Bačkov, SR

Štatutárny zástupca: Jaroslav Capko, starosta obce

IČO: 00331627

DIČ:

Kontaktná osoba : Ing. Alexandra Tomíková

Telefón: 0911 189 460

Email : tomikova@torvo.sk

**2. Predmet a druh zákazky:**

Názov predmetu zákazky: „**Likvidácia nelegálnej skládky – Obec Kravany**“

Poskytovateľ NFP: Poľnohospodárska platobná agentúra

Operačný program: Program rozvoja vidieka SR 2014 – 2020

Opatrenie: 7 – Základné služby a obnova dedín vo vidieckych oblastiach

Podopatrenie: 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry

Číslo výzvy: 22/PRV/2017

Druh zákazky: Stavebné práce

Typ zmluvy: Zmluva o dielo

**3.** Komunikácia a výmena informácií medzi verejným obstarávateľom a uchádzačmi bude prebiehať elektronicky, prostredníctvom e-mailovej komunikácie tomikova@torvo.sk.

**4. Typ zmluvy/objednávky:**

Zmluva o dielo.

**5. Miesto dodania predmetu zákazky:**

Obec Kravany, lokalita č.3 – Pri potoku

**6. Opis predmetu zákazky a jeho rozsah:**

Predmetom zákazky je uskutočnenie stavebných prác – likvidácia nelegálnej skládky v obci Kravany v súlade a v rozsahu schválenej projektovej dokumentácie stavby.

Uchádzači predložia cenovú ponuku podľa priloženého výkazu výmer a súťažnými podkladmi.

Obhliadka miesta plnenia objednávateľ neorganizuje. Záujemca si môže vykonať obhliadku miesta realizácie zákazky, aby si sám overil a získal všetky potrebné informácie, ktoré bude potrebovať pre prípravu spracovania ponuky. Výdavky spojené s touto obhliadkou budú na ťarchu záujemcu. Pre záujemcov, ktorý prejavia záujem o vykonanie obhliadky miesta stavby, je kontaktnou osobou starostka obce : Jaroslav Capko, tel.: 0905 964 250 email: [ocukravany@minet.sk](mailto:ocukravany@minet.sk)

**7. Zatriedenie podľa CPV**: 45.00.00.00-7 - Stavebné práce

**8. Predpokladaná hodnota zákazky:**

Predpokladaná hodnota zákazky 41 594,60 € bez DPH.

**9. Možnosť predloženia ponuky na celý predmet zákazky, resp. jeho časť:**

Uchádzač predloží ponuku na celú zákazku.

**10. Spôsob tvorby ceny:**

Uchádzačom ponúknutá cena musí byť vyjadrená v Eurách, predložená cena bez DPH, DPH a cena s DPH.

* Cenovú časť ponuky spracuje uchádzač v rozsahu predloženého výkazu výmer položkovým rozpočtom so súhrnnou rekapituláciou nákladov podľa jednotlivých stavebných objektov. Rekapitulácia nákladov musí obsahovať celkovú cenu diela bez DPH a s DPH.

Uchádzač pri oceňovaní musí dodržať poradie (poradové čísla) a názvy položiek v súlade s výkazom výmer. Uchádzač musí oceniť všetky položky a rozpísané súbory, tak ako je uvedené vo výkaze výmer. V prípade, že uchádzač neocení všetky položky uvedené vo výkaze výmer, alebo rozpísané súbory vo výkaze výmer ocení len jednou cenou  ako súbor (bez podrobného rozpisu), takáto ponuka uchádzača bude vylúčená. Cena predmetu zákazky musí obsahovať všetky náklady spojené s realizáciou diela.

* Cena za stavebné práce musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

**11. Podmienky týkajúce sa zmluvy :**

Výsledkom verejného obstarávania bude zmluva na realizáciu prác: **„Likvidácia nelegálnej skládky – Obec Kravany“**

**12. Termín realizácie stavebných prác :**

Stavebné práce je potrebné začať realizovať do 3 dní odo dňa prevzatia staveniska a predpoklad ukončenia prác do 6 mesiacov.

**13. Uplynutie lehoty na predkladanie cenových ponúk v listinnej forme a elektronickej forme do:**

Dňa 23.11. 2017 do 12:00 hod.

1. Ponuka sa predkladá elektronicky na e-mailovú adresu tomikova@torvo.sk.
2. Ponuky sa predkladajú v slovenskom jazyku.
3. Ponuka musí byť vyhotovená v písomnej listinnej forme (doručením prostredníctvom pošty, iného doručovateľa alebo osobne na adrese: **Ing. Richard Tomík, Pri trati 15/A, P.O. Box 12, 820 11 Bratislava)**, ktorá zabezpečí trvalé zachytenie jej obsahu, t.j. musí byť vyhotovená písacím strojom alebo tlačiarenským zariadením výpočtovej techniky. Ponuku vyhotovenú v písomnej listinnej podobe uchádzač označí ako „originál“, v uzatvorenej obálke označenej s názvom akcie: **„Likvidácia nelegálnej skládky – Obec Kravany“ - NEOTVÁRAŤ**.
4. **Rozhodujúci je termín doručenia ponuky v písomnej – listinnej forme**. V prípade doručenia elektronickej ponuky v lehote a písomnej ponuky doručenej v listinnej forme po lehote bude verejný obstarávateľ prihliadať na lehotu doručenia ponuky v listinnej forme. V prípade zistených rozdielov v listinnej a elektronickej forme bude verejný obstarávateľ výlučne prihliadať na obsah ponuky predložený v listinnej forme.

**14. Platnosť ponuky:**

Ponuky zostávajú v platnosti v predpokladanej lehote viazanosti ponúk do 31.3. 2018.

**15. Podmienky financovania predmetu zákazky:**

Predmet zákazky bude financovaný z Programu rozvoja vidieka SR 2014 – 2020

Opatrenie: 7 – Základné služby a obnova dedín vo vidieckych oblastiach, podopatrenie: 7.4 -Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry, číslo výzvy: 22/PRV/2017.

Bude sa financovať formou bezhotovostného platobného styku v  lehote splatnosti **60** dní od doručenia faktúry objednávateľovi. Obstarávateľ neposkytuje preddavok. Verejný obstarávateľ si vyhradzuje neprijať takú finančnú ponuku, ktorej výška na dodanie predmetu zmluvy je vyššia ako limit výdavkov pre oprávnené aktivity určený v schválených dokumentoch.

**16. Podmienky účasti uchádzačov :**

a) Doklad o oprávnení dodávať práce v podobe výpisu z obchodného registra alebo živnostenského listu.

b) Štatutárnym orgánom podpísanú Zmluvu o dielo.

**17. Náležitosti ponuky ich úprava a podpisovanie:**

Ponuka predložená uchádzačom (je to požiadavka obstarávateľa) musí obsahovať:

* **Identifikačné údaje**
* **Návrh na plnenie kritéria na vyhodnotenie ponúk-**Príloha č.1
* **Ocenený Výkaz výmer Doklady podľa bodu 16.**

Návrh na plnenie kritéria na vyhodnotenie ponúk musí byť opatrený podpisom štatutárneho zástupcu uchádzača; ak ponuku predloží skupina, musia byť podpísané štatutárnym zástupcom každého člena skupiny.

**18. Kritériá na hodnotenie cenových ponúk:**

Kritériom na vyhodnotenie ponúk je najnižšia cena v Eurách s DPH.

Uchádzač uvedie svoj návrh na plnenie kritériá vyplnením Prílohy č.1-Návrh plnenia kritéria.

**19. Ďalšie informácie:**

Verejný obstarávateľ si vyhradzuje právo zrušiť realizáciu zákazky s úspešným uchádzačom, ak v procese overovania verejného obstarávania bude zistené porušenie princípov a postupov verejného obstarávania pre zadávanie zákazky s nízkou hodnotou, podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov. Verejný obstarávateľ si vyhradzuje právo neprijať takú finančnú ponuku, ktorej výška na dodanie predmetu zmluvy je vyššia ako je limit určený pre tento druh zákazky.

Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Musí byť vyhotovená písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný. Verejný obstarávateľ si vyhradzuje právo prieskum nevyhodnocovať a zrušiť ho, ak ani jeden uchádzač nedoručil ponuku, ani jedna z predložených ponúk nezodpovedá požiadavkám určených verejným obstarávateľom, ak sa podstatne zmenili okolnosti, za ktorých bola súťaž vyhlásená a nebolo možné ich predvídať alebo, ak bude predložená iba jedna ponuka. Verejný obstarávateľ môže požiadať uchádzača o vysvetlenie ponuky. Uchádzača, ktorého ponuka splní podmienky a požiadavky uvedené vo Výzve a bude vyhodnotená ako úspešná, verejný obstarávateľ vyzve k rokovaniu o uzavretí zmluvy. Ostatným uchádzačom verejný obstarávateľ oznámi ako sa umiestnili v procese verejného obstarávania. Po vyhodnotení ponúk bude všetkým uchádzačom elektronicky odoslané oznámenie o výsledku vyhodnotenia na kontaktný e-mail.

Všetky dodávky súvisiace s realizáciou predmetu zákazky musia byť dodané ako nové dodávky / tovary – nie je prípustné dodať tovaru staršie, repasované, použité a pod. Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Uchádzač je povinný predložiť najneskôr pri odovzdaní diela objednávateľovi doklady a dokumenty potrebné ku kolaudácii diela a jeho uvedenia do prevádzky a to najmä: záručné listy, certifikáty a atesty, správy o odborných skúškach a prehliadkach, doklad o uložení odpadu na skládku, resp. zhodnotení odpadu, stavebný denník. Zmluva o dielo s úspešným uchádzačom bude podliehať režimu odkladnej účinnosti zmluvy, až do termínu získania finančných prostriedkov o čom bude zhotoviteľ písomne oboznámený. Predmet zákazky bude realizovaný len v prípade získania nenávratného finančného príspevku z Programu rozvoja vidieka SR 2014-2020. Verejný obstarávateľ v prípade zamietnutia žiadosti o dotáciu Zmluvu o dielo s úspešným uchádzačom neuzavrie.

Zhotoviteľ počas doby plnenia zamestná minimálne jednu osobu, ktorá spĺňa minimálne dva z nasledujúcich predpokladov:

1. Má trvalý pobyt a žije v obci, v ktorej je stavba realizovaná;
2. Po dobu viac ako šesť po sebe nasledujúcich mesiacov neboli zamestnané inak ako prácou vykonávanou pri aktivačnej činnsoti, alebo prácou vykonávanou prostredníctvom dohody o vykonaní práce alebo dohody o pracovnej činnosti patria k rómskemu etniku

***Zodpovedný za vykonanie prieskumu trhu:***

Jaroslav Capko, starosta obce

*(meno, priezvisko, funkcia a podpis):*

***Osoba zodpovedná za verejné obstarávanie v zmysle ZVO:***

Ing. Richard Tomík

*(meno, priezvisko a podpis osoby zodpovednej za verejné obstarávanie v zmysle ZVO)*

Kravany 13.11.2017

Prílohy:

Návrh na plnenie kritéria počet listov: 1